સાયન્સનો રાજયનો અને સેન્ટ્રલ બોર્ડ ઓફ સેકન્ડરી એજયુકેશનના અભ્યાસક્રમમાં સામાન્ય તફાવત છે. ફીઝીકસ અને મેથ્સમાં નહીંવત ફેરફાર છે, જયારે કેમેસ્ટ્રીમાં ૫ ટકા અને બાયોલોજીમાં ૨૦ ટકા ફેરફાર છે. જેથી નીટની પરીક્ષાને લઈ બોર્ડ દ્વારા જે પોઈન્ટમાં તફાવત જણાઈ રહ્યો છે તે મુદ્દાઓને આવરી લઈને પાઠ્યપુસ્તક મંડળ દ્વારા પુરવણી તૈયાર કરી છે. ગુજરાતના ૧૫ અને સેન્ટ્રલ બોર્ડના ૧૫ નિષ્ણાંતોની ટીમે મળીને આ પુરવણી પુસ્તિકા તૈયાર કરી છે. આ પુસ્તિકા વિદ્યાર્થીઓને જૂનના અંત સુધીમાં પહોંચતી કરી દેવામાં આવશે. જેથી નીટની પરીક્ષામાં વિદ્યાર્થીઓને મુશ્કેલી પડશે નહીં.